Vihreä gorilla

Vihreä gorilla on Lapinlahden Lintujen kolmas studioalbumi, joka julkaistiin helmikuussa 1987. Levyn tunnetuin kappale on avausraita "Tavallinen jörndonner", josta tehtiin myös musiikkivideo Hittimittari-tv-ohjelmaan.  Samaisessa ohjelmassa esitettiin musiikkivideo myös kappaleesta "Heti mulle kaikki tänne nyt".

Albumi kohosi julkaisunsa aikoihin helmikuussa 1987 Suomen levylistojen kolmannelle sijalle ja pysyi listalla 14 viikon ajan.

Albumi julkaistiin vinyylilevynä, C-kasettina ja CD-levynä Parlophone-levymerkillä.

Tyyli 
Yhtyeen ensimmäinen rumpali Jan Noponen oli eronnut yhtyeestä ensimmäisten kahden levyn jälkeen ja tällä levyllä rumpuja soittaa ensimmäistä kertaa rumpali Hannu "Hande" Lemolan, joka oli aiemmin vaikuttanut mm. huumoriyhtyeissä Sleepy Sleepers ja Pedro’s Heavy Gentlemen. Albumin sävellyksissä on havaittavissa jonkin verran  vaikutteita progressiivisesta rockista, mutta pääosin albumi sisältää perinteistä huumorimusiikkia. Toisin kuin yhtyeen aiemmilla albumeilla, mukana ei ole ollenkaan kitaraa, vaan kitara on korvattu bassolla, jota soittaa yhtyeessä sessiomusiikkina toiminut basisti Pekka Pohjola. Monet kappaleet, kuten "Raakaa lihaa" rakentuvatkin vahvasti rumpujen ja basson yhteissoitolle. "Vihreä gorilla" on Lapinlahden Linnuille poikkeuksellinen kappale, sillä sen säestys koostuu lähes yksinomaan rummuista ja yhtyeen a cappella -tyyppisestä ääntelystä.

Kappaleet 

Kaikki kappaleet säveltänyt Pekka Hedkrok, ellei toisin mainita. Kaikki kappaleet sovittaneet Lapinlahden Linnut.

A-puoli

B-puoli 
 <li value=7>

Kokoonpano

Lapinlahden Linnut 
 Ari Kettunen – piano, laulu ja perkussio
 Tapio Liinoja – laulu ja perkussio
 Heikki Salomaa – banjo, huuliharppu, laulu ja perkussio
 Timo Eränkö – tenorisaksofoni, laulu ja perkussio
 Matti Jaaranen - trumpetti, laulu ja perkussio (matkoilla*)
 Mikko Kivinen – laulu ja perkussio
 Markku Toikka – tenorisaksofoni, laulu ja perkussio
 Hannu Lemola - rummut, laulu ja perkussio
 Pekka Hedkrok - koskettimet, piano, laulu ja perkussio

(*) Yhtyeen trumpetisti Matti Jaaranen oli albumin äänitysvaiheessa matkoilla. Niinpä myös albumin tekijätietoihin on merkitty "MATTI JAARANEN, matkoilla".

Vierailijana 
 Pekka Pohjola - basso

Tuotanto 
 Lars-Thomas "Kråkan" Kråkström - kiitokset (roudaus)
 Paavo "Puosu" Liesinen - kiitokset </small>(roudaus)</small>
 Pedro Hietanen - tuottaja (1987 oy EMI Finland Ab)
 Risto Hemmi - äänitys (Finnvox Studiot)
 Jan Kaila - kannen suunnittelu, kuvat ja toteutus
 Lapinlahden Linnut - kannen suunnittelu
 Leena Rantanen - kannen kuvat ja toteutus
 Imudico - kustantaja

Tuotanto 
Vihreän gorillan miksausvaiheessa Lapinlahden Lintujen perustajajäsen ja pianisti Ari "Arvid" Kettunen jätti yhtyeen, koska tunsi antaneensa sille kaiken mitä hänellä oli annettavanaan. Myöhemmin Kettunen tosin osallistui vielä Lauluja Nuppilasta -albumin tekoon, esittäen sillä sävellyksensä "Patja-apina". Vihreä gorilla oli ilmestyessään monille faneille pettymys, ja yhtye itsekään ei ollut lopputulokseen täysin tyytyväinen. Esimerkiksi "Tuula tulee" -kappaleen sanoittaja Heikki "Hiski" Salomaa totesi myöhemmin sen olevan sanoituksellisesti epäonnistunut ja toimivan ainoastaan Pekka "Peku" Hedkrokin sävellyksen ansiosta. Kappale "Tupakanmittainen muisto" taas tehtiin samalla kun albumia jo viimeisteltiin.

Lähteet

Vihreä gorilla
Lapinlahden Lintujen albumit
Pedro Hietasen tuottamat albumit